Hullumeelsus (film 1968)

"Hullumeelsus" on Eesti film aastast 1968.

Süžee
Filmi tegevus toimub 1944. aastal ühes Euroopa riigis, mille nime ei mainita. Saksa võimud valmistuvad likvideerima psühhiaatriahaigla patsiente. Viimasel hetkel aga jääb aktsioon ära, kuna eriülesandega saabub kohale Gestapo ohvitser Windisch. Gestaposse on tulnud anonüümkiri, et haigla patsientide hulgas varjab end Briti spioon. Ta tuleb igal juhul elusalt tabada. Windisch tutvub haiguslugudega, otsib välja põhilised kahtlusalused ja asub spiooni välja selgitama. Suutmata teda aga kõigist püüdlustest hoolimata leida, jõuab Windisch lõpuks ise hullumise piirile.

Ettevalmistusest
Filmi ettevalmistusega seotud dokumentide seas leidub ENSV Kinokomitee kiri NSVL Kinokomitee esimehe asetäitjale, kus "Hullumeelsuse" filmigrupile palutakse võimalust näidata loometööks kasulikke filme. Nimekirjas on kümme filmi, muuhulgas Georges Franju "Peaga vastu seina" (La Tête contre les murs, 1959), Orson Wellesi "Protsess" (Le Procès,1962), Ingmar Bergmani "Vaikus" (Tystnaden, 1963), Luis Buñueli "Viridiana" (1961), Pier Paolo Pasolini "Matteuse evangeelium" (Vangelo secondo Matteo, 1964) ja Stanley Krameri "Lollide laev" (Ship of Fools, 1965).

Osatäitjad
Jüri Järvet – August Windisch
Vaclovas Blėdis – Inimene nr. 1
Valeri Nossik – toimetaja
Bronius Babkauskas – Willy
Viktor Pljut – Krohn
Mare Garšnek – Sophie Schneider
Voldemar Panso – doktor
Elvyra Žebertavičiūtė – õde Lucia
Harijs Liepiņš – leitnant

Viited

Välislingid

Kategooria:Eesti filmid
Kategooria:1968. aasta filmid